દરમિયાન મોદી-પ્રિયંકાની લડાઈમાં આજે રાહુલ ગાંધીએ કૂદકો માર્યો. રાહુલે જણાવ્યું કે વ્યક્તિ જાતિથી નીચ નથી હોતી, પણ કર્મોથી નીચ હોય છે. રાહુલના આવા નિવેદનનો પણ મોદીએ તરત જ વળતો પ્રહાર કર્યો અને કોંગ્રેસે કરેલા તમામ કૌભાંડોને નીચ કર્મ ગણાવ્યાં. નરેન્દ્ર મોદીએ નિર્ભયા ફંડના પૈસા ન ખર્ચવાને નીચ કર્મ ગણાવ્યાં, કૉમનવેલ્થ કૌભાંડને નીચ કર્મ ગણાવ્યાં. નરેન્દ્ર મોદીએ કોંગ્રેસ ઉપર લાગેલા તમામ આરોપોને નીચ કર્મ ગણાવ્યાં અને મોદીના આ હુમલા ઉપરથી લાગે છે કે જાણે ‘નીચ' શબ્દ પ્રયોગ કરી પ્રિયંકાએ સાચે જ મોટી ચૂક કરી દીધી.